**3/2021. (II.17.) önkormányzati rendelet indokolása**

**a** **Képviselő-testület Szervezeti és Működési Szabályzatáról szóló 22/2019. (XI.25.) rendelet módosításáról**

**Általános indokolás:**

Balatongyörök Község Önkormányzata Képviselő-testület Szervezeti és Működési Szabályzatáról szóló 22/2019. (XI. 25.) önkormányzati rendelet 2. függelékében sorolta fel a képviselő-testület Műszaki, Pénzügyi és Környezetvédelmi bizottságának tagjait. A bizottság elnöke, tagjai körében történő személyi változás, valamint a viselt név tekintetében történő változás okán szükséges a módosítás, továbbá, hogy a rendelet megfeleljen a jogszabályszerkesztésről szóló 61/2009 (XII.14.) IRM rendelet 3. § (1) bekezdésében foglaltaknak, mely szerint „A jogszabály normatív tartalmú rendelkezéseit a jogszabály szakaszai és mellékletei tartalmazzák.” így a rendelet kizárólag csak mellékletet tartalmazhat, függeléket nem.

**Részletes indokolás:**

**1. §-hoz:**

Az 2. függelék helyébe a 6. melléklet lép.

**2. §-hoz:**

Az (1) bekezdés a rendelet hatályba lépését határozza meg.

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet megalkotója:** Balatongyörök Község Önkormányzatának Képviselő-testülete

**A rendelet-tervezet címe:** Képviselő-testület Szervezeti és Működési Szabályzatáról szóló 22/2019. (XI.25.) rendelet módosításáról.

**Társadalmi-, gazdasági-, költségvetési hatása:**

Társadalmi hatás: a képviselő-testület bizottságának elnökéről és tagjairól a lakosság és a társadalom minden tagja számára való naprakész, pontos tájékoztatás.

Gazdasági hatás: nem kimutatható.

Költségvetési hatás: a bizottság elnökének és tagjainak járó juttatásokat nagyságrendileg nem érint a személyi változás.

**Környezeti, egészségi következményei:**

 A rendeletnek környezeti, egészségi következménye nincs.

**Adminisztratív terheket befolyásoló hatása:**

A rendelet módosítás a bizottság elnöke és tagjai személyében történő változáshoz szükséges átvezetéseket követően egyéb adminisztratív terheket nem eredményez.

**Egyéb hatása:**

 A rendeletnek egyéb hatása nincs.

**A rendelet megalkotásának szükségessége:**

Egyrészt a bizottságnak elnökének és tagjaiban történő személyi változás, másrészt a 61/2009 (XII.14.) IRM rendelet 3. § (1) bekezdése tette szükségessé a rendelet módosítását.

**A rendelet megalkotása elmaradása esetén várható következmények:**

A rendelet módosítása egyrészt annak jogszabályi hierarchiában besorolt helye alapján szükséges, másrészt pontos, naprakész információk biztosítása érdekében. A rendelet 1. függeléke megnevezésének hatályban maradása a magasabb rendű jogszabállyal való ellentmondást eredményezne, amely a Zala Megyei Kormányhivatal törvényességi felügyeleti eljárását vonná maga után.

**A rendelet alkalmazásához szükséges feltételek:**

A rendelet a meglévő szervezeti-, személyi-, tárgyi- és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.